**Sihtasutus Eesti Puuetega Inimeste Fond** (reg. kood 9000145)

Eesti Puuetega Inimeste Fondi (edaspidi EPIFond) asutajaks oli Vabariigi Valitsus. Fondi põhikiri ja nõukogu koosseis kinnitati 7.aprillil 1994.a. valitsuse määrusega nr.129 ja registreeriti Tallinna Linnavalitsuses 4.mail 1994.a. Vastavalt põhikirja 4.punktile oli Fond riigi eelarveväline ja Fondi riiklike vahendite allikaks olid eraldised hasartmängumaksust. Valitsuse 4.veebruari 1997.a. korraldusega nr.117-k kujundati EPI Fond ümber sihtasutuseks nimega Sihtasutus Eesti Puuetega Inimeste Fond. Asutaja õiguste teostajaks määrati Sotsiaalministeerium.

EPIFond on riigi tööriist valdkonna õiglasel ja võrgustikku kaasaval rahastamisel. EPIFondi nõukogus kujundatakse valdkonna rahastuspõhimõtted ning strateegilised suunad. EPIFondi nõukogu on hästi tasakaalustatud ning seal on võrdväärselt esindatud nii riigi, kui kolmanda sektori esindajad.

Kokkuvõtvalt võib öelda, et EPIFondi tegevuse ja valdkonna finantseerimise põhimõtete tulemusena on Eestis olemas oluliselt laialdasem puuetega inimeste võrgustik, kui samast situatsioonist alustanud naaberriikidel.

**Seisukoht sihtasutusele eelmiseks majandusaastaks seatud olulisemate eesmärkide saavutamise kohta;**

1. **Hinnang sihtasutuse tegevusele**

Sihtasutus Eesti Puuetega Inimeste Fond täidab oma põhikirjalisi eesmärke ning on oma tegevuse tulemusena taganud puuetega inimeste valdkonna stabiilse arengu.

2023 Tegevused on toimunud plaanipäraselt ning seatud eesmärgid on saavutatud.

2023 aastal EPI Fondist suurimat finantstoetust saanud Eesti Puuetega Inimeste Koda on valdkonna eestkõnelejana panustanud kodanikuühiskonna arengusse.

1. **Tegevuseesmärkide saavutamise analüüs**

Sihtasutuse tegevuse põhieesmärgiks on rahaliste vahendite kogumise ja eraldamise kaudu

toetada ning soodustada puuetega inimeste integreerumist ühiskonda, nende sotsiaalse

aktiivsuse suurendamist ning nendele võrdsete võimaluste loomist hariduse, töö, eluaseme ja

muu vajaliku omandamisel.

EPIFond on vahendanud tegevustoetust puuetega organisatsioonide võrgustikule ning psüühikahäiretega inimeste organisatsioonidele kogusummas 1 353 449 eurot, viinud edukalt läbi koostööprojektide taotlusvooru summas 43 000 eurot ja digitugiisikute koolitustsükli, mis sisaldas endas kolmepäevast koolituslaagrit Tammistul. Koostöös EPIKojaga koostatud ja esitatud Erasmus+ kahe aastane rahvusvaheline projekt puuetega inimeste digipädevuste arendamiseks sai rahastuse ning alustas.

EPIFondi 2023 aasta teise poole tegevustes jääb tooni andma augustis toimunud EPIFondi nõukogu ja sotsiaalkaitse ministri kohtumine, kus teatati plaanist lõpetada fondi tegevus 2026 aasta alguses. Tulenevalt sellest kaotas arengukava koostamise protsess mõtte ning on hakatud keskenduma lõpetamisega seotud tegevuste planeerimisele.

Aastal 2023 jätkati SA Eesti Puuetega Inimeste Fond koostöölepinguga LHV pangaga. Läbi LHV koostööleppe on kogutud üle kaheteist tuhande euro.

EPI Fondi poolt väljatöötatud ja pikaajaliselt rakendatud rahastamistingimused on taganud puuetega inimeste esindusorganisatsioonide läbipaistva rahastamise. Taotluste rahuldamisel võetakse arvesse viite komponenti: esindusorganisatsiooni liikmesorganisatsioonide hulka, füüsiliste liikmete arvu, keda organisatsioon esindab, omatulu teenimise võimekust, informatsiooni jagamise võimekust kodulehel ning baasnivood.

Et tagada valdkonna rahastuse läbipaistvus ja andmete analüüsi võimekus rahastatavate puuetega inimeste organisatsioonide kaupa, on fond arendanud välja ja võtnud kasutusele avaliku statistikamooduli, mis on oluliselt lihtsustanud organisatsioonidel avalduste esitamist ja aruandlust ja taganud hea ülevaate erinevate organisatsioonide rahastusest. Moodul on leitav aadressilt:

<https://taotlused.epifond.ee/seaded/graafikud/>

Detailne aruanne EPIFondi tegevustest 2023 aastal on esitatud Sotsiaalministeeriumile 2023 aasta tegevusaruandes.

1. **Sihtasutusel ei ole osalusi äriühingutes.**
2. **Aruande perioodil EPI Fondi puudutavaid erikontrolle läbi viidud ei ole.** EPI Fond kontrollib regulaarselt toetuse saajaid ning korraldab ka pistelist kohapealset kontrolli. EPIFondi kinnitatud auditeeritud majandusaasta aruanne ning audiitori otsus on lisatud.
3. **EPIFondis ühinemisi ja jagunemisi 2023. aastal ei ole toimunud.**
4. **Sihtasutus on tegutsev ning andmeid sihtasutuse lõpetamise ning vara jaotuse kohta esitada ei ole.**
5. **Muude oluliste asjaolude osas tuleb mainida et,** **EPIFondi nõukogu ja sotsiaalkaitse ministri kohtumist, kus teatati, et sihtasutus on aastaks 2026 täitnud oma eesmärgi ning riigil on plaanist lõpetada fondi tegevus 2026 aasta alguses.**
6. **Nõukogu aruanne on leitav 25.03.2024 nõukogu koosoleku protokolli lisast, mis on lisatud ka käesolevale dokumendile.**

**Nõukogu aruanded on leitavad siit:**

http://www.epifond.ee/fondist/dokumendid/aruanded/

EPI Fondil oli aastal 2023 6-liikmeline sotsiaalministri käskkirjaga kinnitatud nõukogu. Nõukogu koosnes Sotsiaalministeeriumi (2 liiget), Eesti Puuetega Inimeste Koja (2 liiget), Rahandusministeeriumi (1 liige) ja Tööandjate Keskliidu (1 liige) esindajatest. Nõukokku määratavate EPI Koja liikmete kohta teeb sotsiaalministrile ettepaneku Eesti Puuetega Inimeste Koda (EPI Koda).

Aastast 2024 on asutaja teinud sihtasutuse põhikirjas muudatuse ning tuginedes sellele, määranud nõukogu liikmete arvuks 5, kellest Sotsiaalministeeriumi esindajaid on 2 liiget, Eesti Puuetega Inimeste Koja 2 liiget ning Rahandusministeeriumi 1 liige.

**Minister Nõukogu määramise käskkirjaga nõukoguliikmetele tasu ei ole kehtestanud ja seetõttu nõukogu liikmetele tasu ei maksta.**

**Nõukogu kogunes 2023.aastal 9 korral.**

Nõukogu koosoleku protokollid on avalikud ning kõigile kättesaadavad kodulehel:

<http://www.epifond.ee/fondist/dokumendid/protokollid/>

1. **Sihtasutuse jätkamise vajadus**

**EPIFondi nõukogu ja sotsiaalkaitse ministri kohtumisel teatati, et sihtasutus on aastaks 2026 täitnud oma eesmärgi ning riigil on plaanist lõpetada fondi tegevus 2026 aasta alguses.**

**SA Eesti Puuetega Inimeste Fond on oma tegutsemisaastate jooksul suutnud tagada olulise toe puuetega inimeste valdkonna organisatsioonide stabiilsesse rahastamisse ja valdkonna arengusse.**